જાહેર રસ્તા પર આવો ખૂની ખેલ જોઈને આસપાસના લોકો દોડતા આવી ગયા હતા. ભીડ જોઈને અર્પિત અને ઋત્વિક પણ નાસી ગયા હતા. ઘાયલ મુસ્તાકભાઈ પોતાની રિક્ષા લઈને ઘરે પહોંચ્યા હતા. લોહી નીતરતી હાલતમાં તેમનો નાનો ભાઈ રફીક અને પરિવારના સભ્યો સિવિલ હોસ્પિટલમાં લઈ ગયા હતા. વધુ સારવાર માટે તેમને અમદાવાદ સિવિલ લઈ જવાયા હતા. આ મામલે સેકટર-૭ પોલીસે આરોપીઓ સામે જીવલેણ હુમલા સહિતની કલમ હેઠળ ગુનો નોંધી તપાસ હાથ ધરી છે. રિક્ષા ભાડું ચૂકવ્યા વગર અર્પિત અને ઋત્વિકે ચાલતી પકડતાં મુસ્તાકભાઈએ તેમને બૂમ પાડી હતી અને ભાડુ માગ્યુ હતું. આ વાત સાંભળતાં જ બંને જણા ઉશ્કેરાઈ ગયા હતા અને ગાળો બોલવા લાગ્યા હતા. મુસ્તાકભાઈએ ગાળો બોલવાની ના પાડતાં બંને વધુ ઉશ્કેરાયા હતા અને સામ-સામી બોલાચાલી થઈ હતી. મુસ્તાકભાઈ પોતાની વાત પર અડગ રહેતાં બંને જણા મારા-મારી પર ઉથરી આવ્યા હતા. ઋત્વિકે તેમને પાછળથી પકડી લીધા હતા અને અર્પિતે છરી કાઢીને ઘા ઝીંક્યા હતા. મુસ્તાકભાઈને બરડા તથા પાંસળીના ભાગે છરીના ઘા ઝીંકી દેવાયા હતા. આ ચકચારી ઘટના અંગે પ્રાપ્ત વિગતો મુજબ, વાવોલના શેખવાસમાં રહેતા મુસ્તાકભાઈ ઉર્ફે મહેબૂબભાઈ અહેમદભાઈ શેખ સોમવારે રાત્રે ૧૦.૩૦ના અરસામાં પોતાના ઘરેથી ઘ-૩ પથિકાશ્રમ સર્કલ તરફ જઈ રહ્યા હતા. રસ્તામાં વાવોલ ફાટક પાસેથી વાવોલના નાડીયાવાસમાં રહેતા અર્પિત વિનોદભાઈ નાડીયા અને ઋત્વિક કાળુભાઈ નાડીયા તેમની રિક્ષામાં બેઠા હતા. પથિકાશ્રમ સર્કલ નજીક રિક્ષા પહોંચતા બંને મુસાફરોએ રિક્ષા ઊભી રખાવી હતી અને ઈંડાની લારી પાસે ઉતર્યા હતા.